
Mentori rendszer vizsgálata a Pannon Egyetem Gazdaságtudományi Karán

A felsőoktatásban tanuló hallgatók körében is megfigyelhető tendencia, hogy a hallgatók a megkezdett tanulmányikat idő előtt megszakítják, adott esetben szakot vagy akár egyetemet is váltanak. A hallgatóknak ezen típusú elvándorlása komoly kihívás elé állítja a felsőoktatási intézményeket. Számos megoldás született már, ami hozzájárul a hallgatók megtartásához. Ezek közül az egyik eszköz - a munka világában is alkalmazott - mentori rendszer bevezetése. Jelen tanulmány a Pannon Egyetem Gazdaságtudományi Karán működő mentor programot vizsgálja. A gyakorlati tapasztalatok azt mutatják, hogy nem könnyű egy jól működő mentori rendszert felépíteni, mert a nem megfelelően működő mentori rendszer akár a helyzet romlásához is vezethet. Jelen dolgozatom célja, hogy szakirodalmi kutatásommal, és empirikus vizsgálatom eredményeivel, hozzájárulhassak ahhoz, hogy a Pannon Egyetem Gazdaságtudományi Karán hatékonyan, és jól működő mentori rendszer működhessen. Tanulmányomban bemutatom a hallgatók körében 2022 őszén végzett kérdőíves vizsgálat legfőbb eredményeit, és megoldási javaslatot teszek a jelenleg működő rendszer fejlesztésére.



